Óveðrið sem gengur hefur yfir landið hefur valdið einum mestu rafmagnstruflunum síðari ára . Björgunarsveitir hafa sinnt um 700 útköllum á síðasta sólarhring og tryggingafélögum hafa borist tugir tjónatilkynninga . Við verðum í beinni útsendingu frá Sauðárkróki , þar sem enn er rafmagnslaust , í kvöldfréttum Stöðvar 2 klukkan 18:30 . Norðlendingar þurftu margir hverjir þurft að moka sig út úr húsum sínum í morgun . Mannhæðarháir snjóskaflar eru á Akureyri . Fjallað verður ítarlega um ofsaveðrið í kvöldfréttum og við verðum með nýjustu fréttir um rafmagnstruflanir og vegalokanir í beinni útsendingu . Þá verður rætt við seðlabankastjóra um nýja vaxtaákvörðun bankans en hann útilokar ekki að vextir verði lækkaðir enn frekar þrátt fyrir að þeim hafi verið haldið óbreyttum að sinni . Auk þess fylgjumst við með aðgerðum dönsku lögreglunnar sem handtók í dag tuttugu manns sem grunaðir eru um að skipulagningu hryðjuverka .